धरती आबा भगवान बिरसा मुंडा की पावन धरती दक्षिणी छोटानागपुर प्रमंडल के रांची जिले में आयोजित कार्यक्रम में बुधवार को मुख्यमंत्री हेमंत सोरेन ने बड़ी संख्या में रांची, खूंटी, गुमला, सिमडेगा और लोहरदगा से आयीं बहनों को मंईयां योजना का तोहफा दिया. उन्होंने कहा कि लाखों बहनों को इस योजना के तहत करोड़ों रुपए की सम्मान राशि की पहली किस्त दी है. सितंबर महीने से हर 15 तारीख को इस योजना की राशि एक-एक हजार रुपए उनके खाते में भेजा जाएगी. इस तरह सरकार सालाना उन्हें 12 हजार रुपए दे रही है.